Den første bosettingen i Reno fant sted i 1868. Den formelle datoen for opprettelse er 9. mai 1968. Byen ligger i Washoe County, nordvest i delstaten Nevada. Det folkevalgte styret for Washoe County holder til i Reno. Byen har et innbyggertall på 225 221 (2010) og er delstatens fjerde største etter Las Vegas, Henderson og North Las Vegas. Reno og nabobyen Sparks kalles Reno Sparks Metropolitan Area eller Truckee Meadows og har tilsammen rundt 500 000 innbyggere. Reno er kjent som skilsmissebyen, i motsetning til Las Vegas som er kjent for sine mange vielser. Begge disse forholdene kommer av delstatens liberale ekteskapslover.